《黄鹄》
宋代·陈洎

呼树止陵阳，逢辰下建章。
奇姿标上瑞，正色丽中央。
昭祀祠坛畔，声歌太液傍。
凤教鸿作侣，天与菊为裳。
神雀非灵异，流莺愧采章。
集汙宁我类，一举戛云翔。

作者简介：（?—1049）宋徐州彭城人，字亚之。历知怀州，审刑院。仁宗宝元间，自屯田员外郎为御史中丞，出为京西、淮南、京东转运使。庆历六年，入为度支副使，寻转盐铁副使。工诗，风格秀古。有诗集。